Lolland-Falsters Stifts-Tidende, 1844-05-11
Jndenlandske Efterretninger. Jfølge et i Tirsdags almindeligt udbredt Rygte, der Dagen efter er blevet stadfæstet, har det danske Cancelli af en i Fædrelandets Løverdagsnummer indrykket Artikel og Embedseden af Høiesteretsadvocat Lehmann taget Anledning til foreløbigt at tilbageholde dennes udfærdigede Embedsbestalling, indtil det, formodentlig efter foregaaende Correspondence med andre Autoriteter, har fattet en Beslutning angaaende den Maade, hvorpaa de i fornævnte Artikel udtalte Anskuelser kunne være at opfatte og hvorvidt de kunne være forenelige med Embedstandens Forhold til Enevoldskongen. Det kgl. danske Cancellie har saa hyppigt viist, hvor grundforskjellige dets Anskuelser angaaende Alt, hvad der kommer igjennem Pressen, ere fra andre Folks Meninger, at det aldeles ikke har forundret os at see det gribe denne, som det forekommer os, noget extraordinaire Forholdsregel i et Presseanliggende, selv om vi efter vore Anskuelser, ansee Høiesteretsadvocat Lehmann fuldkomment berettiget til at erholde sin under Kongens Navn, udfærdigede Bestalling udleveret, saalænge det ikke ved kgl. Resolution er afgjort, at sligt ikke kan skee. (Kbhpst.)J den mellem Landfoged Major Magens, som Citant, og Generalgouverneur Scholten, som Contracitant, for Høiesteret indstævnte Sag, betræffende formeentlige fornærmelige Udladelser mod Sidstnævnte i et af Førstnævnte til Kongen indgivet Klageskrift, er i Mandags bleven afsagt følgende Dom i Høiesteret: "De af Contracitanten paaankede i de trykte Exemplarer af det omhandlede Klageskrift, Side 2223, Side 25 første Stykke, Side 28, Side 80, 85 til 88, 97 og 116. forekomne fornærmelige Udladelser, ligesaa og de Side 4 og 58 anførte Yttringer om, at Contracitantens hele Adfærd mod Citanten i en Række af Aar har kun været Krænkelser og Tilsidesættelser, samt om at Contracitanten føler, hvor meget hans Embedsforhold vilde vorde blottet ved Citantens i Aaret 1829 besluttede Klage, og at han derfor forsøgte at faae Sagen mod Citanten jævnet, mortificeres, og bør Citanten til Kjøbenhavns Fattigvæsens Hovedkasse bøde 200 Rbd. Sølv. J Henseende til Processens Omkostninger bør Lands-Over samt Hof= og Stads=Rettens Dom ved Magt at stande. Processens Omkostninger for Høiesteret ophæves. Til Justitskassen betaler hver af Parterne 5 Rbd. Sølv. Ved den af Lands-Over samt Hof= og Stads=Retten den 14de November 1842 afsagte Dom vare de af Generalgouverneur v. Scholten paaankede Udladelser mortificerede, og Major Magens idømt en Mulct af 500 Rbd. Sølv til Kjøbenhavns Fattigvæsens Hovedkasse, idet bemeldte Ret antog, at Major Magens maatte paadrage sig Straf som Jnjuriant, ved de Beskyldninger og Sigtelser, Klageskriftet indeholder imod Modparten, i Særdeleshed forsaavidt betræffer forskjellige navnligen i Aarene 1828 og 1829 samt 1837 og 1838 tildeels i Embedsmedfør af ham foretagne Handlinger, ved hvilke Magens omtaler sig som forurettet, saavelsom angaaende de Motiver, der have fremkaldt disse Handlinger, samt endvidere med Hensyn til at Scholten skulde have tilsidesat sine Embedspligter ved at have begunstiget eller seet igjennem Fingre med Sørøverier, begaaede i de vestindiske Farvande, og Udrustninger foretagne paa St. Thomas til Befordring af Slavehandel. Angaaende de nærmere Omstændigheder ved denne Sag henvise vi til selve Klageskriftet, der er udgivet i Trykken af Generalgouverneur Scholten, til Lands-Over- samt Hof og Stads=Rettens Dom, der er meddeelt i juridisk Ugeskrift, samt til det, nærværende Blad har indeholdt om samme i sin Tid. Etatsraaderne Treschow og Blechingberg have udført Sagen, for Generalgouverneur Scholten, og Justitsraad Liebenberg har mødt for Major Magens. (Fædrel.)